Straffekompaniet

Straffekompaniet (originaltittel: Cadence) er en amerikansk film fra 1990, regissert av Martin Sheen.

Handling 
Historien begynner i 1964, og Franklin Bean (spilt av Charlie Sheen) er en menig i hæren. Han var utstasjonert i Vest-Tyskland, men vender hjem til USA for å delta i farens begravelse. Men han får bare ett døgns permisjon, før han må vende tilbake til militærbasen. Dypt i sorg over farens død, begynner Bean å drikke mye, skaffer seg tatoveringer på hendene, og angriper en mann fra militærpolitiet ved en pub.

Bean er lei av det militæret livet, og ønsker å forlate hæren. Men hans handlinger gjør at han blir dømt til 90 dager i et militærfengsel, som drives av McKinney (spilt av Martin Sheen) som umiddelbart misliker den unge og opprørske Bean. I tillegg er de andre innsatte veldig fiendtlige mot Bean.

Skuespillere 
 Charlie Sheen som Pvt. Franklin Fairchild Bean
 Martin Sheen som MSgt. Otis V. McKinney
 Larry Fishburne som Roosevelt Stokes
 Michael Beach som Webb
 James Marshall som Harold Lamar
 Ramon Estevez som Gerald Gessner
 Blu Mankuma som Bryce
 Harry Stewart som Harry 'Sweetbread' Crane
 John Toles-Bey som Lawrence

Referanser

Eksterne lenker 

Filmer fra 1990